nahid-hub/BLUGE-bengali-wikipedia-section-title-prediction huggingface dataset:
পরবর্তী গ্রীষ্মে বোলার হিসেবে সকলের সমীহের পাত্রে পরিণত হন তিনি। ১৯১৩ সালে ইয়র্কশায়ারের পক্ষে সহস্রাধিক রান সংগ্রহের পাশাপাশি ১৫৮ উইকেট দখল করেন। ঐ মৌসুমে প্রথম-শ্রেণীর খেলায় ১৮১ উইকেট লাভ যে-কোন বোলার তুলনায় শীর্ষে ছিল। ১৯১৪ সালে ব্যাট হাতে তেমন সফলতার মুখ দেখেননি। ১৯১৩ সাল থেকে বোলিংয়ের দিকে মনোনিবেশ ঘটাচ্ছিলেন। ব্যাটিংয়ের ন্যায় সুকঠোর পরিশ্রমী কার্যে তিনি অংশ নিতে চাননি।

ইয়র্কশায়ারের পক্ষে ১৮ রান গড়ে ১৪১ উইকেট পান। মারমুখী ব্যাটসম্যান হলেও বোলার হিসেবেই তিনি খ্যাতির শিখরে আরোহণ করেন। স্বাভাবিক, সহজাত ভঙ্গীমায় পিচে পড়া মাত্রই আঘাত হানতেন।

১৯১৩ সালে প্লেয়ার্সের পক্ষে লর্ডসে খেলার জন্য মেজর বুথ মনোনীত হন। আগস্ট, ১৯১৪ সালে উপর্যুপরী দুই খেলায় তিনি ও ড্রেক অপরিবর্তিত অবস্থায় ব্রিস্টলে গ্লুচেস্টারশায়ারকে ৯৪ ও ৮৪ রানে গুটিয়ে দেন। ওয়েস্টন-সুপার-মেয়ারে সমারসেটকে ৪৪ ও ৯০ রানে অল-আউট করেন। তবে শেষের খেলার দ্বিতীয় ইনিংসে বিরল অভিজ্ঞতা অর্জন করেন। তিনি কোন উইকেট লাভে সক্ষম হননি ও ড্রেক ৩৫ রান খরচায় সবকটি উইকেট লাভে সক্ষমতা দেখান।

ইয়র্কশায়ারের পক্ষে ১৪৪ খেলায় অংশ নিয়ে ২২.৬৫ গড়ে ৪,২১৩ রান ও ১৮.৮৯ গড়ে ৫৫৬ উইকেট পান। ক্রিকেট মাঠ ও মাঠের বাইরে বেশ জনপ্রিয় ব্যক্তিত্ব ছিলেন তিনি।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. প্রারম্ভিক জীবন
titleC. কাউন্টি ক্রিকেটে অংশগ্রহণ
titleD. জীবনাবসান
উত্তর: titleC
কবি ঈশ্বরচন্দ্র গুপ্তের সাহায্যে সংবাদ প্রভাকর পত্রিকায় তিনি সাহিত্য রচনা আরম্ভ করেন। ১৮৫৫ খ্রিষ্টাব্দে প্রকাশিত এডুকেশন গেজেট পত্রিকার সহঃ-সম্পাদক ছিলেন। সেই সময়ের এডুকেশন গেজেটে তার গদ্য এবং পদ্য দুই রকম রচনাই প্রকাশিত হত।

১৮৫২ সালে প্রকাশিত 'মাসিক সংবাদসাগর' ও ১৮৫৬ সালে প্রকাশিত সাপ্তাহিক 'বার্তাবহ' পত্রিকা দুটোতে তিনি সম্পাদক হিসেবে দায়িত্ব পালন করেন।

১৮৬০ খ্রিষ্টাব্দে কলকাতার প্রেসিডেন্সি কলেজে ৬ মাস অধ্যাপনা করবার পর আয়কর অ্যাসেসর এবং ডেপুটি কালেক্টর হন। তারপর ডেপুটি ম্যাজিস্ট্রেট হয়ে সুনামের সাথে চাকরি করে ১১ এপ্রিল ১৮৮৪ খ্রিষ্টাব্দে অবসর নেন।

সঠিক অনুচ্ছেদ শিরোনাম কোনটি?
titleA. শিক্ষাজীবন
titleB. রচনাসমগ্র
titleC. কর্মজীবন
titleD. জন্ম ও পরিবার
উত্তর: titleC
১৯০৪ সালে হাওড়া জেলা স্কুল থেকে এন্ট্রান্স এবং ১৯০৬ সালে কলকাতা প্রেসিডেন্সি কলেজ থেকে এফ.এ (বর্তমান এইচএসসি’র সমমান) পাশ করেন। ১৯১০ সালে সিটি কলেজ, কলকাতা থেকে সংস্কৃতে সম্মান-সহ বি.এ এবং কলকাতা বিশ্ববিদ্যালয় থেকে তুলনামূলক ভাষাতত্ত্বে এম.এ (১৯১২) ডিগ্রি অর্জন। এ ছাড়াও, ডক্টর মুহম্মদ শহীদুল্লাহ সরবোন বিশ্ববিদ্যালয়, প্যারিস থেকে পি.এইচডি ডিগ্রি (১৯২৮) লাভ করেন। পড়াশোনা শেষ করার পূর্বেই কিছুকাল তিনি যশোর জেলা স্কুলে শিক্ষকতা পেশায় নিয়োজিত ছিলেন।

সঠিক অনুচ্ছেদ শিরোনাম কোনটি?
titleA. শিক্ষাজীবন
titleB. সাহিত্য
titleC. পুরস্কার
titleD. মৃত্যু
উত্তর: titleA
২০০৬ সালের বিধানসভা নির্বাচনে, সিপিআই (এম) -এর সুবিনয় ঘোষ কৃষ্ণনগর পূর্ব বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের ডা: রমেন্দ্রনাথ সরকারকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে তৃণমূল কংগ্রেসের এবং ১৯৯৬ এবং ১৯৯১ সালে কংগ্রেসের শিবদাস মুখার্জী প্রতিনিধিত্ব করেন, ২০০১ এবং ১৯৯৬ সালে সিপিআই (এম) -এর রাধানাথ বিশ্বাসকে এবং ১৯৯১ সালে সিপিআই (এম) -এর সাধন চট্টোপাধ্যায়কে পরাজিত করেন। ১৯৮৭ সালে সিপিআই (এম) সাধন চট্টোপাধ্যায় কংগ্রেসের শিবদাস মুখার্জীকে পরাজিত করেন এবং ১৯৮২ সালে জনতা পার্টির কাশিকান্ত মৈত্রকে পরাজিত করেন। জনতাপার্টির কাশিকান্ত মৈত্র ১৯৭৭ সালে সিপিআই (এম)-এর সাধন চট্টোপাধ্যায়কে পরাজিত করেন।

সঠিক অনুচ্ছেদ শিরোনাম কোনটি?
titleA. কৃষ্ণনগর
titleB. ২০১১
titleC. কৃষ্ণনগর পূর্ব
titleD. এলাকা
উত্তর: titleC
"উত্তরকাণ্ড"-এ বাল্মীকির প্রথম জীবনের একটি কাহিনি পাওয়া যায় । প্রথম জীবনে বাল্মীকি ছিলেন রাজপথের দস্যু । তিনি দস্যুবৃত্তি ক'রেই পরিবার পালন করতেন । একদিন দেবর্ষি নারদকে লুণ্ঠন করতে গেলে নারদ তাকে জিজ্ঞাসা করলেন যে তার পাপের ভাগী তার পরিবার হতে চায় কি-না । নারদের মন্ত্রণায় তিনি তার পরিবারের সদস্যদের এই প্রশ্ন করলে সকলেই জানান যে তার পাপের ভাগী তারা হতে চান না । মর্মাহত হয়ে দস্যু জীবনের পরম সত্য উপলব্ধি ক'রে তিনি নারদের নিকট ক্ষমা ভিক্ষা করেন । নারদ তাকে রাম নাম জপ করতে শেখান । দস্যু সাধনায় বসেন এবং ছয় হাজার বছর সাধনা ক'রে ব্রহ্মের বরে কবিত্বশক্তি পান । সাধনাকালে তার দেহ বল্মীকের স্তুপে ঢেকে গিয়েছিল ব'লে তার নামকরণ হয় বাল্মীকি । কৃত্তিবাস ওঝা বিরচিত রামায়ণের সূচনায় এই কাহিনির উল্লেখ রয়েছে। এরপর অনেকেই তার কাছ থেকে দীক্ষা নেন ও শিষ্যত্ব গ্রহণ করেন।

সঠিক অনুচ্ছেদ শিরোনাম কোনটি?
titleA. কুশ ও লবকে রামায়ণ শিক্ষা
titleB. বাল্মীকি রামায়ণ
titleC. প্রথম শ্লোক
titleD. প্রথম জীবন
উত্তর: titleD
পর্তুগিজরা আনুমানিক ১৫২০ সালে দিলি প্রতিষ্ঠা করে, তারা এই শহরটিকে ১৭৬৯ সালে পর্তুগিজ তিমুরের রাজধানী করে। পরবর্তীতে ১৮৬৪ সালে এটিকে একটি শহর হিসেবে ঘোষণা করে। দ্বিতীয় বিশ্বযুদ্ধের সময়, পর্তুগাল এবং এর উপনিবেশগুলি নিষ্ক্রিয় ছিল, তবে মিত্ররা পূর্ব তিমুরকে জাপানি আক্রমণের একটি সম্ভাব্য লক্ষ্য হিসাবে আশংকা করে এবং অনতিবিলম্বে অস্ট্রেলিয়ান ও ডাচ বাহিনী ১৯৪১ সালে এই দ্বীপটি দখল করে নেয়। ১৯৪২ সালের ১৯ ফেব্রুয়ারি রাতে, জাপানিরা প্রায় ২০,০০০ সৈন্যের একটি বাহিনী নিয়ে আক্রমণ করে এবং উপনিবেশের উপনিবেশগুলিতে ছড়িয়ে পড়ার আগেই দিলি দখল করে নেয়।

১৯৪৫ সালের ২৬ সেপ্টেম্বর, জাপানিরা আনুষ্ঠানিকভাবে দ্বীপটির নিয়ন্ত্রণ পর্তুগালকে ফিরিয়ে দেয়।

পূর্ব তিমুর একতরফাভাবে ১৯৭৫ সালের ২৮ নভেম্বর পর্তুগাল থেকে স্বাধীন হিসেবে ঘোষিত হয় । তবে এর নয় দিন পরে ৭ ডিসেম্বর ইন্দোনেশিয়ান বাহিনী দিলি আক্রমণ করে । ১৭ জুলাই ১৯৭৬,ইন্দোনেশিয়া পূর্ব তিমুর কে ইন্দোনেশিয়ার অন্তর্ভুক্ত করে এবং একে ২৭ তম প্রদেশ তিমুর হিসেবে ঘোষণা করে। ইন্দোনেশীয় তিমুর কে দিলির রাজধানী করে। ১৯৭৫ থেকে ১৯৯৯ সাল পর্যন্ত ইন্দোনেশিয়ান ও স্বাধীনতাপন্থী বাহিনীর মধ্যে একটি গেরিলা যুদ্ধ হয়, এই যুদ্ধে ১০ হাজার পূর্ব তিমুরবাসী এবং কিছু বিদেশী বেসামরিক মানুষ মারা যায়। ১৯৯১ সালে দিলি গনহত্যা মিডিয়া কভারেজ পেলে আন্তর্জাতিক সমর্থন পুনরুজ্জীবিত হয় এবং পূর্ব তিমুরবাসীর স্বাধীনতা আন্দোলনে সহায়তা করে।

১৯৯৯ সালে পূর্ব তিমুরকে জাতিসংঘের তত্ত্বাবধানে নেয়া হয় এবং ২০ শে মে ২০০২-এ দিলি সদ্য স্বাধীন গণতান্ত্রিক প্রজাতন্ত্রের তিমুর-লেস্ট এর রাজধানী হয়। ২০০৬ সালের মে মাসে, সামরিক শক্তিগুলোর মধ্যে দ্বন্দ্বের কারণে লড়াই ও দাঙ্গা ছড়িয়ে পড়ে এবং শহরটির উল্লেখযোগ্য ক্ষতি হয়। শহরটিতে শান্তি শৃঙ্খলা ফিরিয়ে আনতে বিদেশী সামরিক হস্তক্ষেপের প্রয়োজন পড়ে।

সঠিক অনুচ্ছেদ শিরোনাম কোনটি?
titleA. ভূগোল ও প্রশাসন
titleB. পরিবহন
titleC. ইতিহাস
titleD. জনসংখ্যা
উত্তর: titleC
১৯৯৪ সালে, পরমাণু নিরস্ত্রীকরণ চুক্তি অনুসারে পারমাণবিক অস্ত্র অনুসন্ধানে আন্তর্জাতিক পর্যবেক্ষক দলকে উত্তর কোরিয়া বাঁধা প্রদান করে। বিল ক্লিনটন প্রশাসন মনে করেছিল উত্তর কোরিয়রা দুইটি আণবিক বোমা তৈরীর জন্য একটি চুল্লি থেকে প্লুটোনিয়াম প্রক্রিয়াজাতকরণ করছে।

ক্লিনটন বলেন যে, "যুদ্ধের ঝুঁকি সত্ত্বেও আমি উত্তর কোরিয়াকে পারমাণবিক অস্ত্র তৈরীতে নিরস্ত্র করতে বদ্ধপরিকর ছিলাম।" ক্লিনটন প্রশাসনের আমলের প্রকাশিত নথি অনুযায়ী ১৯৯৪ সালের পারমাণবিক সংকটের সময় তারা সম্ভাব্য যুদ্ধের পরিকল্পনা করেছিল।

পেন্টাগনের সাবেক এক কর্মকর্তার কথা অনুযায়ী, ক্লিনটন প্রাশাসন ইয়ংবিয়ুনে উত্তর কোরিয়ার পারমাণবিক চুল্লিতে হামলার পরিকল্পনা করেছিল।

১৯৯৪ সালের ডিসেম্বরপ উত্তর কোরিয়ায় যুক্তরাষ্ট্রের একটি ওএইচ-৫৮ কাইওয়া হেলিকপ্টার গুলি করে নামানো হয়। এতে একজন পাইলট নিহত হন এবং অন্যজনকে ১৩ দিনের জন্য আটক রাখা হয়।

সঠিক অনুচ্ছেদ শিরোনাম কোনটি?
titleA. বিল ক্লিনটনের সময় উত্তর কোরিয়া নীতি
titleB. মোঘাদিসু সংঘাত
titleC. Nuclear Intelligence Report
titleD. অক্টোবর-ডিসেম্বর ১৯৫০
উত্তর: titleA
"সালাম বম্বে!: অরিজিনাল সাউন্ডট্র্যাক" শিরোনামে চলচ্চিত্রের সাউন্ডট্র্যাক রচনা, সঞ্চালন এবং পরিচালনা করেছেন এল. সুব্রামনিয়াম, যেটি ডিআরজি সঙ্গীত প্রকাশনি থেকে ১৯৮৮ সালে ক্যাসেট এবং সিডি সংস্করণে প্রকাশিত হয়। "হাওড়া ব্রিজ" (১৯৫৮) চলচ্চিত্রের জন্য কামার জালালাবাদী রচিত, ও. পি. নায়ার সুরারোপিত এবং গীতা দত্তের গাওয়া "মেরা নাম চিন চিন চু" গান এই চলচ্চিত্রে অন্তর্ভুক্ত হয়েছে। এছাড়াও চলচ্চিত্রে প্রেক্ষাগৃহের একটি দৃশ্যে "মি. ইন্ডিয়া" চলচ্চিত্র থেকে কবিতা কৃষ্ণমূর্তির গাওয়া "হাওয়া হাওয়াই" গানে শ্রীদেবীর নাচ দেখানো হয়।

সঠিক অনুচ্ছেদ শিরোনাম কোনটি?
titleA. রচনা ও অনুপ্রেরণা
titleB. প্রাক-উৎপাদন
titleC. সঙ্গীত
titleD. প্রাথমিক প্রদর্শনী
উত্তর: titleC
কৃষির অবস্থা সবচেয়ে ভয়াবহ। পানির স্তর অনেক নেমে যাওয়ার দক্ষিণ অঞ্চলের জি-কে সেচ প্রকল্প মারাত্বক ভাবে ক্ষতিগ্রস্থ হয়েছে। সেচযন্ত্র গুলো হয়ত বন্ধ হয়ে আছে অথবা সেগুলোর উপর তার ক্ষমতার চাইতে বেশি চাপ পড়ছে। এই প্রকল্পের অন্তর্গত প্রায় ১২১,৪১০ হেক্টর জমি রয়েছে। মাটির আর্দ্রতা, লবনাক্ততা, মিঠা পানির অপ্রাপ্যতা কৃষির মারাত্বক ক্ষতি করেছে।

সঠিক অনুচ্ছেদ শিরোনাম কোনটি?
titleA. কৃষি
titleB. বিস্তৃত অঞ্চল মরুকরণ
titleC. বিভিন্ন সময়ের জলবন্টন চুক্তি
titleD. মাটির লবণাক্ততা
উত্তর: titleA
ইয়েলোস্টোন বৃহত্তম উষ্ণপ্রস্রবণের অকুস্থল, হাজার হাজার গরম পানির ঝরণা এবং প্রায় ৩০০ থেকে ৫০০ উষ্ণপ্রস্রবণ রয়েছে। শুধু এখানেই রয়েছে নয়টি উষ্ণপ্রস্রবণ বেসিনে বিশ্বের মোট উষ্ণপ্রস্রবণের সংখ্যার অর্ধেক। এটি বেশিরভাগই মার্কিন যুক্তরাষ্ট্রে ওয়াইমিংয়ে অবস্থিত, মন্টানা এবং আইডাহোতে কিছু অংশ আছে । ইয়েলোস্টোনে পৃথিবীর সবচেয়ে উচু সক্রিয় উষ্ণপ্রস্রবণ রয়েছে (নরিস গেইসার বেসিনের স্টিমবোট গেইসার), সেইসাথে সুপরিচিত ওল্ড ফেইথফুল গেইসার, বেহাইভ গেইসার, জায়ান্টেস গেইসার, লায়ন গেইসার, প্লাম গেইসার, অরাম গেইসার, কাসল গেইসার, সমিল গেইসার, গ্র্যান্ড গেইসার, অবলং গেইসার, জায়েন্ট গেইসার, ডেজি গেইসার, গ্রোটটো গেইসার, ফ্যান অ্যান্ড মর্টার গেইসার, এবং রিভারসাইড গেইসার, সব আপার গেইসার বেসিনে রয়েছে, যাতে প্রায় ১৮০টি গেইসার রয়েছে। 

সঠিক অনুচ্ছেদ শিরোনাম কোনটি?
titleA. চিরস্থায়ী স্পাউটার
titleB. উষ্ণপ্রস্রবণের উপত্যকা, রাশিয়া
titleC. ইয়েলোস্টোন ন্যাশনাল পার্ক, ইউ এস
titleD. আইসল্যান্ড
উত্তর: titleC
বগুড়া থেকে ৭ কিলোমিটার উত্তরে এবং মহাস্থানগড় থেকে সামান্য উত্তরে গোবিন্দ ভিটার ঠিক বিপরীত দিকে অবস্থিত এই জাদুঘরটি প্রতিষ্ঠিত হয় ১৯৬৭ সালে। প্রথম দিকে ৩ একর জায়গার উপর জাদুঘরের মূল অংশটি থাকলে নানা সময়ে সম্প্রসারিত হয়ে বর্তমানে এর পরিধি দাঁড়িয়েছে প্রায় ১০ একরে।

মহাস্থান গড় খননের ফলে মৌর্য, গুপ্ত, পাল, সেন ও অন্যান্য রাজবংশের হাজার বছরের পুরানো অসংখ্য স্মৃতিচিহ্ন সোনা, রুপা, লোহা, ব্রোঞ্জ, পাথর, কাঁসাসহ বিভিন্ন মূল্যবান ধাতব পদার্থ, পোড়ামাটির তৈরি মূর্তি, কালো পাথরের মূর্তি, বেলে পাথরের মূর্তি, মাটি দিয়ে তৈরি খোদাই করা ইট, স্বর্ণবস্তু, বিভিন্ন শিলালিপি, আত্মরক্ষার জন্য ধারালো অস্ত্র, নিত্যপ্রয়োজনীয় তৈজসপত্র ও নানা ধরনের প্রাচীন অলংকারসহ ইত্যাদি সামগ্রী পাওয়া গেছে যা গড়ের উত্তরে অবস্থিত জাদুঘরে সংরক্ষিত আছে। মহাস্থান গড় ছাড়াও আরও বিভিন্ন স্থানের প্রত্নতাত্ত্বিক নিদর্শন এখানে সংরক্ষিত আছে।

সঠিক অনুচ্ছেদ শিরোনাম কোনটি?
titleA. খোদার পাথর ভিটা
titleB. জাদুঘর
titleC. জিয়ৎ কুন্ড
titleD. মাজার শরীফ
উত্তর: titleB
নুরুল হক চৌধুরীর পিতা হেকমতুল্লা চৌধুরী ছিলেন জমিদার ছিলেন। পিতামহ মেহের বকস্ চৌধুরীও ছিলেন জমিদার ও বালিয়া চৌধুরী বংশের প্রতিষ্ঠাতা। তিনি ঠাকুরগাঁও পৌরসভার প্রতিষ্ঠাতা চেয়ারম্যান। পাকিস্তান আন্দোলনের সময় তিনি ঠাকুরগাঁও মহকুমার মুসলিম লীগের সভাপতি হিসেবে দায়িত্ব পালন করেন।

তিনি ঠাকুরগাঁও মহকুমা থেকে ১৯৬২-১৯৬৫ মেয়াদে পাকিস্তান জাতীয় পরিষদের সদস্য নির্বাচিত হন। পরবর্তী ১৯৬৫ সালের জাতীয় পরিষদেও তিনি এমএনএ নির্বাচিত হন। ১৯৬২-১৯৬৫ মেয়াদে তিনি যোগাযোগ মন্ত্রণালয়ের ও ১৯৬৫-১৯৬৯ মেয়াদে বাণিজ্য মন্ত্রণালয়ে পার্লামেন্টারী সেক্রেচারী হিসেবে দায়িত্ব পালন করেন।

দিনাজপুর জেলা বোর্ডের সহসভাপতি হিসেবেও দায়িত্ব পালন করেন। তিনি ছিলেন বালিয়া স্টেটের সর্বশেষ জমিদার।

সঠিক অনুচ্ছেদ শিরোনাম কোনটি?
titleA. জন্ম ও প্রাথমিক জীবন
titleB. পারিবারিক জীবন
titleC. রাজনৈতিক ও কর্মজীবন
titleD. মৃত্যু
উত্তর: titleB
চিত্রাক্ষর ("নিচি")-র অর্থ হল "সূর্য" বা "দিন" এবং ("হন")-এর অর্থ হল "ভিত্তি" বা "উৎস"।
শব্দটির পূর্ণাঙ্গ অর্থ হল "সূর্ষের উৎস" অথবা "যেখানে সূর্যের উদয় হয়"।
এই নামকরণের কারণ হল চীনাদের দৃষ্টিকোণ থেকে, সূর্যের উদয় জাপান থেকে হত।
এই নামের জন্যই জাপানকে বলা হয় "উদিত সূর্যের দেশ"।

যৌগকি শব্দে "নিচি"-র "চি" অক্ষরটি প্রায়শই লুপ্ত হয়ে যায় এবং উচ্চারণ হওয়ার সময় পরের অক্ষরের আগে একটি অতি স্বল্প দৈর্ঘ্যের বিরতির সৃষ্টি হয় এবং এর ফলে ধ্বনির দ্বৈততার মত শোনায়, এবং সেই কারণে পরের অক্ষরের প্রথম ব্যঞ্জনবর্ণটি দুবার লেখা হয়।
যেমন "নিচি" (সূর্য) + "কো" (আলো) = নিক্কো (সূর্যালোক)।

সঠিক অনুচ্ছেদ শিরোনাম কোনটি?
titleA. নিফোন
titleB. ইতিহাস
titleC. অর্থ
titleD. জিপ্পোন
উত্তর: titleC
আন্তর্জাতিক ঘুড়ি উৎসব এই সৈকতের অন্যতম প্রধান আকর্ষণ, যেখানে ঘুড়ি উৎসাহীদের সাথে বিশ্বজুড়ে বিভিন্ন দলগুলি এই উৎসবে অংশ নেয়। ইংল্যান্ড, ফ্রান্স, নেদারল্যান্ডস, জার্মানি, কুয়েত, থাইল্যান্ড, অস্ট্রেলিয়া, সিঙ্গাপুর এবং তুরস্কের মতো বিভিন্ন দেশের দলগুলি অতীতে সক্রিয়ভাবে অংশ নিয়েছে। "টিম ম্যাঙ্গালোর" নামে ঘুড়ির উৎসাহীরা এই সৈকতে সর্বদা ওএনজিসি, এমআরপিএল ইত্যাদির মতো শিল্প গোষ্ঠীর সহায়তায় ঘুড়ি উৎসব আয়োজন করে।

সঠিক অনুচ্ছেদ শিরোনাম কোনটি?
titleA. ঘুড়ি উৎসব
titleB. ব্রেকওয়াটার
titleC. ঘটনাবলী
titleD. সৈকত উৎসব
উত্তর: titleA
জৈনধর্মের দ্বিতীয় প্রধান আদর্শ হল ‘অনেকান্তবাদ’। জৈনদের কাছে, ‘অনেকান্তবাদ’ হল মুক্তমনস্ক হওয়া। এর মধ্যে সকল মতাদর্শ গ্রহণ ও বিভিন্ন বিশ্বাসের প্রতি বিনম্র শ্রদ্ধা জ্ঞাপন করা এর অঙ্গ। জৈনধর্ম এই ধর্মের অনুরাগীদের বিপরীত ও বিরুদ্ধ মতবাদগুলিকে বিবেচনা করার শিক্ষা দেয়। জৈনদের অনেকান্তবাদ ধারণাটি মহাত্মা গান্ধীর ধর্মীয় সহিষ্ণুতা ও অহিংসার আদর্শকে অনুপ্রাণিত করেছিল।

অনেকান্তবাদ বহুত্ববাদকে (একাধিক মতবাদের সহাবস্থান) বিশেষ গুরুত্ব দেয়। সেই সঙ্গে মনে করে সত্য ও বাস্তবতাকে বিভিন্ন ও বৈচিত্র্যপূর্ণ দৃষ্টিকোণ থেকে বিচার করা উচিত। কারণ একটি মাত্র দৃষ্টিকোণ থেকে বিচার করলে তা সম্পূর্ণ বিচার করা যায় না।

এই তত্ত্বটিকে জৈনরা অন্ধের হস্তীদর্শন উপাখ্যানের মাধ্যমে ব্যাখ্যা করেন। এই গল্পে এক এক জন অন্ধ এক হাতির এক একটি অঙ্গ স্পর্শ করেছিল। কেউ শুঁড়, কেউ পা, কেউ কান বা কেউ অন্য কিছু ধরেছিল। প্রত্যকে হাতির যে অঙ্গটি ধরেছিল, হাতি সেই রকম পশু বলে দাবি করে। হাতিটিকে সম্পূর্ণভাবে স্পর্শ না করতে পেরে তাদের জ্ঞানও সম্পূর্ণ হয় না। অনেকান্তবাদের ধারণাটি পরে প্রসারিত হয় এবং স্যাদবাদ কর্তৃক ব্যাখ্যাত হয়।

সঠিক অনুচ্ছেদ শিরোনাম কোনটি?
titleA. নবকার মন্ত্র
titleB. দর্শন
titleC. রত্নত্রয়
titleD. অনেকান্তবাদ
উত্তর: titleD
মাইরেড মাগুরির বিশ্বাস হ'ল সহিংসতা এমন একটি রোগ যা মানুষের বিকাশ হয় তবে জন্মে না। তিনি বিশ্বাস করেন যে মানবজাতি সহিংসতা ও যুদ্ধের মানসিকতা থেকে দূরে চলেছে এবং অহিংসতা ও ভালবাসার উচ্চতর চেতনায় উন্নত হচ্ছে। তিনি এই বিষয়ে আধ্যাত্মিক ভাববাদীদের বিবেচনা করে এমন ব্যক্তিত্বগুলোর মধ্যে হলেন যিশু, আসিসির ফ্রান্সিস, গান্ধী, খান আবদুল গাফফার খান, ফ্রা। জন এল। ম্যাককেঞ্জি, এবং মার্টিন লুথার কিং, জুনিয়রকে তুলনা করেন। 

মাগুরি সবক্ষেত্রে সহিংসতা প্রত্যাখ্যান বলে দাবি করে। "একজন প্রশান্তবাদী হিসাবে আমি বিশ্বাস করি যে সহিংসতা কখনই ন্যায়সঙ্গত হয় না এবং বল প্রয়োগ এবং বল প্রয়োগের হুমকির সবসময় বিকল্প রয়েছে। আমাদের অবশ্যই সমাজকে চ্যালেঞ্জ জানাতে হবে যে আমাদের বলে যে এরূপ বিকল্প নেই। আমাদের জীবনের সকল ক্ষেত্রে আমাদের আমাদের জীবনধারা, আমাদের শিক্ষা, বাণিজ্য, আমাদের প্রতিরক্ষা এবং প্রশাসনের ক্ষেত্রে অহিংসতা অবলম্বন করা উচিত "" মাগুরি সমস্ত সেনাবাহিনী বিলুপ্ত করার এবং তাদের পদক্ষেপে নিরস্ত্র শান্তিরক্ষীদের একটি বহু-জাতীয় সম্প্রদায় প্রতিষ্ঠার আহ্বান জানান। 

সঠিক অনুচ্ছেদ শিরোনাম কোনটি?
titleA. উত্তর আয়ারল্যান্ড শান্তি আন্দোলন (১৯৭৬–১৯৮০)
titleB. ইহুদি গণহত্যাের তথ্যসূত্র
titleC. পুরস্কার ও সম্মাননা
titleD. ব্যক্তিগত দর্শন এবং দৃষ্টি
উত্তর: titleD
বন্দরটি লোহিত সাগর উপকূলে ২১°২৮' উত্তর এবং ৩৯°১০' পূর্ব দিকে অবস্থিত। এটি সৌদি আরবের প্রধান বন্দর, যা মক্কা ও মদিনার পবিত্র শহরগুলোতে সেবা প্রদান করে চলেছে। বন্দরটি বাণিজ্যিক কেন্দ্র হিসেবে কাজ করে, যার মাধ্যমে সাগরের সৌদি আমদানির ৫৯% হস্তান্তর করা হচ্ছে। সৌদি আরব একটি আধুনিক দেশে উন্নীত হওয়ার সময় জেদ্দা বন্দরের গুরুত্ব সর্বাধিক বৃদ্ধি পেয়েছে এবং তার সর্বোচ্চ সীমাতে পৌঁছেছে।

বন্দরটি ১৯৭৬ সালের সেপ্টেম্বরে প্রতিষ্ঠিত হয় যার ফলে এটি তার সুবিধাগুলি উন্নয়ন করতে শুরু করে। বন্দরটি ১৯৭৬ সালে একটি সংক্ষিপ্ত আকারের ১০ টি অপারেশনের অংশ থেকে সম্প্রসারিত হয়েছে আজকে 58 সেবার আন্তর্জাতিক মানদণ্ডে।

জেদ্দা ইসলামিক পোর্টটি ১০.৫ বর্গ কিলোমিটার এলাকা জুড়ে রয়েছে এবং এর সর্বোচ্চ ১১.২ কিলোমিটার দৈর্ঘ্যের বার্থ রয়েছে যা সর্বাধিক গভীরতা ১৬ মিটার। 

বন্দরটি ৬৫০০ টিইইউ'র ক্ষমতা সহ সামঞ্জস্যপূর্ণ বৃহৎ ধারক জাহাজগুলির ধারন করতে পারে।

সঠিক অনুচ্ছেদ শিরোনাম কোনটি?
titleA. সংক্ষিপ্ত বিবরণ
titleB. সময়রেখা
titleC. কাছাকাছি স্থানচ্যুতি
titleD. ২০০৮
উত্তর: titleA
মাইকেল মানের ২০০৯ সালে প্রকাশিত গবেষণায় দেখা গেছে যে ১৯৬১ থেকে ১৯৯০ সাল পর্যন্ত সময়ে দক্ষিণ গ্রিনল্যান্ড এবং উত্তর আমেরিকার কিছু এলাকার তাপমাত্রা মধ্যযুগীয় উষ্ণ পর্বের (গবেষণা অনুযায়ী যা ৯৫০-১২৫০ খ্রিষ্টাব্দ) তাপমাত্রা অতিক্রম করেছে এবং কিছু কিছু অঞ্চলে তাপমাত্রা বৃদ্ধির ঘটনা ঘটেছে ১৯৯০-২০১০ সাল পর্যন্ত সময়ে। উত্তর গোলার্ধের বেশিরভাগ এলাকার তাপমাত্রাই ক্রমান্বয়ে হ্রাস পাচ্ছিল ক্ষুদ্র বরফ যুগে (সংজ্ঞানুযায়ী যা ১৪০০-১৭০০ সাল)। তবে ল্যাব্রাডর এবং যুক্তরাষ্ট্রের কিছু বিচ্ছিন্ন এলাকার জলবায়ু ঐ সময়ে ১৯৬১-১৯৯০ সালের মতোই উষ্ণ ছিল। 

আমেরিকায় নরওয়েজিয়ান উপনিবেশন ঘটেছিল জলবায়ুর উষ্ণতর পর্বে। ধারণা করা হয়, নরওয়েজিয়ানরা উষ্ণ জলবায়ুতে বরফ চাদর মুক্ত সমুদ্রকে কাজে লাগিয়ে গ্রিনল্যান্ডসহ সুদূর উত্তরের ভূমিতে উপনিবেশ গড়ে তুলেছিল। তবে কলাম্বিয়া বিশ্ববিদ্যালয়ের এক গবেষণায় বলা হয়েছে, গ্রিনল্যান্ড উষ্ণ জলবায়ুতে উপনিবেশিত হয়নি বরঞ্চ উপনিবেশনে উষ্ণ জলবায়ুর প্রভাব ছিল স্বল্পমেয়াদী। ১০০০ খ্রিষ্টাব্দের দিকে জলবায়ু পর্যাপ্ত পরিমাণে উষ্ণ ছিল, তখন ভাইকিংরা নিউফাউন্ডল্যান্ডের দিকে যাত্রা করে ক্ষণস্থায়ী ঘাঁটি গড়েছিল সেখানে। 

৯৮৫ খ্রিষ্টাব্দের দিকে ভাইকিংরা গ্রিনল্যান্ডের দক্ষিণ প্রান্তে পশ্চিম এবং পূর্ব-বসতি গড়ে তুলেছিল। উপনিবেশনের প্রথম দিকে তারা গবাদি পশু, ভেড়া এবং ছাগল সঙ্গে রাখত এবং তাদের আহারের এক-চতুর্থাংশ ছিল সামুদ্রিক খাদ্য। তবে ১২৫০ সালের দিকে ঠান্ডা এবং ঝড়ো জলবায়ুতে তারা খাবারের জন্য সমুদ্র নির্ভর হতে লাগল আস্তে আস্তে এবং ১৩০০ সালের দিকে তারা খাদ্যের এক-তৃতীয়াংশই সংগ্রহ করত সীল মাছ শিকার করে। 

১৩৫০ সালের দিকে ইউরোপীয়দের কাছে তাদের রপ্তানী এবং বাণিজ্য চাহিদা কমে এসেছিল। সর্বশেষ বসতি স্থাপনের নথি রয়েছে ১৪১২ সালে, এরপরের যুগে বিভিন্ন অর্থনৈতিক কারণে (যেমন-স্ক্যান্ডিনেভীয় দেশে খামারের পর্যাপ্ততা বৃদ্ধি) অবশিষ্ট ইউরোপীয়রাও চলে এসেছিল ওখান থেকে।

গবেষকরা দেখেছেন যে চেসপাইক সমুদ্রে (বর্তমানে যা যুক্তরাষ্ট্রের ম্যারিল্যান্ড এবং ভার্জিনিয়ায় অবস্থিত) মধ্যযুগীয় উষ্ণ পর্বে (৯৫০-১২৫০ খ্রিঃ) এবং ক্ষুদ্র বরফ যুগে (১৪০০-১৭০০ খ্রিঃ) তাপমাত্রা বিচ্যুতি (ঐ সময়ের গড় তাপমাত্রা হতে তাপমাত্রার বিচ্যুতি) ঘটার কারণ ছিল উত্তর আটলান্টিক সাগরের থার্মোহ্যালাইন স্রোত। এছাড়া মধ্যযুগীয় সময়ে (৮০০-১৩০০ খ্রিঃ) হাডসন উপত্যকার নিচের অংশের পিয়ারমন্ট জলাশয়ে প্রাপ্ত পলি ছিল বেশ আদ্র। 

যুক্তরাষ্ট্রের পশ্চিমাংশে এবং বিশেষ করে পূর্ব ক্যালিফোর্নিয়ায় ও মহা-অববাহিকার দীর্ঘস্থায়ী খরার প্রভাব পড়েছিল। আলাস্কায় তিন দফা উষ্ণ বিরামকাল এসেছিল বিভিন্ন সময়ে যথা ১-৩০০ খ্রিঃ, ৮৫০-১২০০ খ্রিঃ এবং ১৮০০ খ্রিঃ পরবর্তী সময়কাল। আমেরিকায়, বিশেষ করে পশ্চিম আমেরিকার শুষ্ক অঞ্চলে বিভিন্ন সময়ে বিভিন্ন অধিবাসীর উপনিবেশনের সময়কাল নির্ধারণ করতে মধ্যযুগীয় উষ্ণ পর্বের জ্ঞান বেশ কাজে দেয়। সাম্প্রতিক প্রত্নতাত্ত্বিক গবেষণায় দেখা গেছে, বিভিন্ন সময়ে সাংস্কৃতিক অস্বাভাবিকতার (যেমন শুরুর দিকের স্বাস্থ্য এবং সহিংসতাজনিত সমস্যা) পরিমাণ যতটা অনুমান করা হয়েছিল, অঞ্চলভেদে তা হয়েছিল অনেক বেশি। এছাড়া বসতি বিনাশ, দূরপাল্লার ব্যবসা-বাণিজ্যে মন্দা এবং জনসংখ্যা বিচলন ইত্যাদি সমস্যাগুলো আরও সুনিশ্চিতভাবে জানা গিয়েছে। 

সঠিক অনুচ্ছেদ শিরোনাম কোনটি?
titleA. আফ্রিকা
titleB. উত্তর আটলান্টিক
titleC. প্রাথমিক গবেষণা
titleD. উত্তর আমেরিকা
উত্তর: titleD
ফুড কর্নারে পপকর্ন, চিকেন পপকর্ন, সফট ড্রিংকস ইত্যাদি রয়েছে।

টয়লেট ব্যবস্থা

টয়লেটের অবস্থা খুবই ভালো। এখানে নারী ও পুরুষের জন্য আলাদা টয়লেটের ব্যবস্থা রয়েছে। এখানে নারী ও পুরুষের জন্য ১টি করে টয়লেটের ব্যবস্থা রয়েছে। সিনেপ্লেক্সের ভিতরে ডান দিকে নারীদের জন্য এবং বাম দিকে পুরুষের জন্য টয়লেট রয়েছে।

সঠিক অনুচ্ছেদ শিরোনাম কোনটি?
titleA. গাড়ি পার্কিং
titleB. ফুড কর্নার
titleC. কার্যক্রম
titleD. প্রদর্শনী কক্ষ ও ধারণ ক্ষমতা
উত্তর: titleB
বর্তমান বালাগঞ্জ, ফেঞ্চুগঞ্জ এবং রাজনগর উপজেলা নিয়ে ১৮৮২ সালে বালাগঞ্জ থানা গঠিত হয়। ১৯২২ সালে বর্তমান বালাগঞ্জ উপজেলা এলাকা নিয়ে বালাগঞ্জ থানা পূণর্গঠিত হয়। পরবর্তীতে ৭ নভেম্বর, ১৯৮২ খ্রিঃ তারিখে বালাগঞ্জ থানা আপগ্রেডেড হয় এবং বালাগঞ্জ উপজেলায় রূপান্তরিত হয়। মুক্তিযুদ্ধ চলাকালীন সময় ৬ মে ১৯৭১ পাকবাহিনী ইলাশপুরে গণহত্যা চালায় এবং আদিত্যপুরে ৩৬ জনকে হত্যা করে। শেরপুর ও সাদীপুরে বড় ধরনের দুটি যুদ্ধ হয়। পাকবাহিনী পরাজিত হয়।

সঠিক অনুচ্ছেদ শিরোনাম কোনটি?
titleA. প্রশাসনিক এলাকা
titleB. ইতিহাস
titleC. নামকরণ
titleD. শিক্ষার হার ও শিক্ষা প্রতিষ্ঠান
উত্তর: titleB
১৯৫৩ সালে তিনি ছাত্র অবস্থাতেই কমার্শিয়াল আর্টিস্ট হিসেবে বিভিন্ন বইয়ের প্রচ্ছদ আঁকাসহ নানা ধরনের কাজ করে স্বাবলম্বী হওয়ার চেষ্টা করেন। ১৯৫৪ সালে তিনি আর্ট ইনস্টিটিউট থেকে পাস করে ‘ভিবজিওর’ নামের একটি বাণিজ্যিক চিত্রকলা প্রতিষ্ঠান গড়ে তোলেন। বিভিন্ন পর্যায়ে শিল্পী হিসেবে এশিয়ান ফাউন্ডেশন, ইস্ট পাকিস্তান ডিজাইন সেন্টার, সুইডিশ-পাক ফ্যামিলি ওয়েলফেয়ার প্রজেক্ট, পাকিস্তান টেলিভিশনের ঢাকা কেন্দ্রের প্রধান ডিজাইনার এবং ঢাকা বিশ্ববিদ্যালয়ের আইইআরে জ্যেষ্ঠ প্রভাষক হিসেবে কাজ করেন। কয়েকজন বন্ধুর সঙ্গে ‘মুক্তধারা’ নামের একটি প্রকাশনা সংস্থাও গড়ে তোলেন।

১৯৭২ সালে তিনি বাংলাদেশ টেলিভিশনে যোগ দেন। বিটিভির বর্তমান লোগোটি তারই করা। ১৯৭৬ সালে বিসিকের ডিজাইন সেন্টারে যোগ দেন এবং ১৯৯১ সালে এখান থেকেই অবসর নেন। পরে তিনি কাজ করেছেন কালার স্ক্যান লিমিটেডের উপদেষ্টা হিসেবে।

সঠিক অনুচ্ছেদ শিরোনাম কোনটি?
titleA. মৃত্যু
titleB. কর্ম জীবন
titleC. সামাজিক ও সাংস্কৃতিক অবদান
titleD. জন্ম ও শৈশব
উত্তর: titleB
১৯৭১ এর মহান মুক্তিযুদ্ধে বিরামপুর উপজেলার রয়েছে এক অনন্য গৌরবগাঁথা। তৎকালীন ৭ নং সেক্টরের মেজর নাজমুল হূদা ও মেজর নুরুজ্জামানের নেতৃত্বে ভারতের তরঙ্গপুর সেক্টরে দেশ-মাতৃকার টানে ২৮০ জন মুক্তিযোদ্ধা প্রশিক্ষণ গ্রহণ করেন।
অতঃপর সু-দীর্ঘ ৯ মাস প্রাণপন যুদ্ধ করে বীর মুক্তিযোদ্ধারা বিরামপুরবাসীর সাহায্য নিয়ে ১৯৭১ সালের ৬ ডিসেম্বর পাক হানাদার বাহিনীর কবল থেকে বিরামপুরকে শত্রুমুক্ত করেন। এতে উপজেলার ২০ জন বীর মুক্তিযোদ্ধা শহীদ হন; পঙ্গু হন ০২ জন এবং যুদ্ধে মারাত্মক ভাবে আহত হন ১৩ জন। উল্লেখ্য যে, বিরামপুরের কেটরা হাট নামক স্থানে ১৯৭১ সালে মুক্তিযোদ্ধা ও পাকসেনাদের যুদ্ধে ৭ জন পাকসেনা এবং ১৬ জন বীর মুক্তিযোদ্ধা মারা যাওয়ার পর ৬ ডিসেম্বর বিরামপুর উপজেলা শত্রুমুক্ত হয়।
সঠিক অনুচ্ছেদ শিরোনাম কোনটি?
titleA. মুক্তিযুদ্ধে ভূমিকা
titleB. কৃষি
titleC. অর্থনীতি
titleD. উপ-কারাগার
উত্তর: titleA
নাম না জানা কিছু চীনা পন্ডিত টাঙ্গুত ভাষায় লিখিত একটি পুস্তক লুটাস সুত্র আংশিকভাবে খুঁজে পান। এর একটি অনুলিপি জি. মরিসির কাছে পৌছানোর পর ২০ শতাব্দীর শুরুতে টাঙ্গুত ভাষাগুলির আধুনিক গবেষণা শুরু হয়। বিদ্যমান টাঙ্গুত গ্রন্ধের অধিকাংশ পিওটার কজলভ ১৯০৯ সালে খারা খটো থেকে খনন করে পেয়েছেন। পুস্তকটিকে টাঙ্গুত ভাষার জিজিয়া হিসেবে চিহ্নিত করা হয়েছে। আলেক্সেই ঈভানভিছ ঈভানভ, ঈশিহামা জুন্তার (石濱純太郎), বেরথলদ লাউফের, লুও ফুছাং (羅福萇), লুও ফুছেং (羅福成), এবং ওয়াং জিংরুর (王靜如) মতো পন্ডিতরা টাঙ্গত ভাষার উপর গবেষণায় অবদান রেখেছেন। সবচেয়ে বড় অবদান রেখেছেন রাশিয়ান পন্ডিত নিকলাই আলেক্সান্দ্রভিছ নেভস্ক্য (১৮৯২–১৯৩৭)। তিনি টাঙ্গুত ভাষার প্রথম অভিধান প্রণয়ন করেন এবং টাঙ্গুত ব্যাকরণের একটি অংশের অর্থ পূনরুদ্ধার করেন। এর ফলে টাঙ্গুত ভাষার বই পড়া এবং বোঝা সম্ভব হয়েছে। তার পান্ডিত্যপূর্ণ গ্রন্থটি ১৯৬০ সালে "টাঙ্গুতস্কায়া ফিললগিয়া" (টাঙ্গুত ফিললগিয়া) শিরোনামে মরণোত্তরভাবে প্রকাশিত হয় এবং তার কাজের জন্য তিনি সোভিয়েত লেনিন পুরস্কার (মরণোত্তর) লাভ করেন। যদিও গঠনতত্ত্বের কিছু বিষয় (ক্সেনিয়া কিপ্পিং, "টাঙ্গুত ভাষার রূপতত্ত্ব", মস্কো: নাউকা, ১৯৮৫) এবং ব্যাকরণ (টাতসুও নিশিদা, "শেইকা গো নো কেঙ্ক্যু", ইত্যাদি) বোঝা সম্ভব হয়েছে, তবুও সঠিকভাবে টাঙ্গুত ভাষা বোঝতে পারাটা দূরহ। কেননা, টাঙ্গুত ভাষার বাক্য গঠনতন্ত্র অধিকাংশই এখনও অনাবিষ্কৃত রয়ে গেছে।

খারা-খত পান্ডুলিপিটি বর্তমানে সেন্ট পিটার্সবার্গের রাশিয়ার বিজ্ঞান একাডেমির প্রাচ্যীয় পান্ডুলিপির প্রতিষ্ঠানে রক্ষিত আছে। এটি সৌভাগ্যবশত লেনিনগ্রাদের অবরোধে বেঁচে গিয়েছিল। ১৯৩৭ সালে এনকেভিডি কর্তৃক নেভেস্কির গ্রেপ্তারের সময় তার কাছে থাকা বহু পান্ডুলিপি হারিয়ে যায়। ১৯৯১ সালে সকল পান্ডুলিপি থেকে বিষ্ময়কর ভাবে শুধুমাত্র এই একটি পান্ডুলিপিই রাশিয়ার বিজ্ঞান একাডেমির প্রাচ্যীয় পান্ডুলিপির প্রতিষ্ঠানের কাছে ফিরে আসে। এটি ১০,০০০ ভলিউমের একটি সংগ্রহ যেখানে প্রধানত বৌদ্ধ ধর্মগ্রন্থ, আইনের নীতিমালা এবং বৈধতার দলিল রয়েছে। ডেটিংয়ের তথ্য মতে এটি মধ্য ১১ থেকে ১৩ শতাব্দীর মধ্যে রচিত। প্রাপ্ত বৌদ্ধ ধর্মগ্রন্থ গুলোর মধ্যে সম্প্রতিককালে কিছু সতন্ত্র সংকলন পাওয়া গেছে যা চীনা এবং তিব্বতীয় সংকলনে ছিল না। তাছাড়া টাঙ্গুত ভাষায় লেখা বৌদ্ধ কানুন, চীনা ক্লাসিক্স এবং প্রচুর পরিমানে নৃতাত্ত্বিক দলিল সংরক্ষণ করা হয়েছে। এই সকল আকারে ছোট কিন্তু গুরুত্তপূর্ণ টাঙ্গুত সংগ্রহ ব্রিটিশ গ্রন্থাগার, বেইজিং বিশ্ববিদ্যালয়ের জাতীয় গ্রন্থাগার এবং অন্যান্য গ্রন্থাগারে সংরক্ষিত রয়েছে।

সঠিক অনুচ্ছেদ শিরোনাম কোনটি?
titleA. স্বরবর্ণ
titleB. ধ্বনিবিদ্যা
titleC. ব্যঞ্জনবর্ণ
titleD. পুনঃআবিষ্কার
উত্তর: titleD